ดอกเกอร์แบงก์

ดอกเกอร์แบงก์ () คือเนินทรายขนาดใหญ่ เป็นเนินตื้นใต้ทะเลในทะเลเหนือ อยู่นอกจากฝั่งอังกฤษทางทิศตะวันออกราว 100 กม. (62 ไมล์) เป็นแหล่งประมงที่สำคัญ  เกิดจากการบรรจบกันของกระแสน้ำอุ่นแอตแลนติกเหนือและกระแสน้ำเย็นกรีนแลนด์ตะวันออก บริเวณทะเลเหนือและทะเลนอร์วีเจียน ทำให้เกิดสภาพแวดล้อมที่เหมาะสมกับการเจริญเติบโตของแพลงก์ตอน ซึ่งเป็นอาหารของปลาจำนวนมาก ทำให้ที่นี่กลายเป็นแหล่งประมงที่สำคัญ

ดอกเกอร์แบงก์ มีพื้นที่ครอบคลุม 17,600 ตร.กม. (6,800 ตร.ไมล์) โดยมีความยาวราว 260 กม. (160 ไมล์) และความกว้างสูงสุดคือ 97 กม. (60 ไมล์) ความลึกอยู่ระหว่าง 15 ถึง 36 เมตร (49 ถึง 118 ฟุต) และตื้นกว่าทะเลโดยรอบราว 20 เมตร (66 ฟุต)

หมวดหมู่:ทะเลเหนือ